stanford-oval/wikipedia huggingface dataset:
พระบาทสมเด็จพระสีสุวัตถิ์ มุนีวงศ์

พระบาทสมเด็จพระสีสุวัตถิ์ มุนีวงศ์ (เขมร: ព្រះបាទស៊ីសុវត្ថិ មុនីវង្ស) เอกสารไทยเรียก สมเด็จพระศรีสวัสดิ์มณีวงศ์ ทรงเป็นพระมหากษัตริย์รัชกาลที่ 111 แห่งราชอาณาจักรกัมพูชา
พระบาทสมเด็จพระสีสุวัตถิ์ มุนีวงศ์ เป็นพระราชโอรสองค์รองของ พระบาทสมเด็จพระสีสุวัตถิ์ (นักองสีสุวัตถิ์)  กษัตริย์แห่งกัมพูชาสมัยใหม่องค์ที่ 3 พระบาทสมเด็จพระสีสุวัตถิ์ มุนีวงศ์ทรงเป็นพระมหากษัตริย์กษัตริย์แห่งกัมพูชาตั้งแต่วันที่ 9 สิงหาคม พ.ศ. 2470 จนกระทั่งเสด็จสวรรคตในปี พ.ศ. 2484 ในรัชสมัยของพระองค์ กัมพูชาเป็นรัฐในอารักขาของฝรั่งเศส พระองค์ถือเป็นพระมหากษัตริย์พระองค์สุดท้ายที่สืบสายราชสกุลราชสกุลสีสุวัตถิ์
|  พระมหากษัตริย์แห่งกัมพูชายุคใหม่ |
| --- | --- |
: สมเด็จพระหริรักษ์รามมหาอิศราธิบดี
: พระบาทสมเด็จพระนโรดม บรมรามเทวาวตาร
: พระบาทสมเด็จพระสีสุวัตถิ์
: พระบาทสมเด็จพระสีสุวัตถิ์ มุนีวงศ์
: พระบาทสมเด็จพระนโรดม สีหนุ (ครั้งที่ 1)
: พระบาทสมเด็จพระนโรดม สุรามฤต
: พระบาทสมเด็จพระนโรดม สีหนุ (ครั้งที่ 2)
: พระบาทสมเด็จพระบรมนาถ นโรดม สีหมุนี
ด ค ก
พระราชประวัติ

เสด็จพระราชสมภพเมี่อวันที่ 21 ธันวาคม พ.ศ. 2418 ที่พนมเปญ   และเสด็จสวรรคตเมี่อวันที่ 24 เมษายน พ.ศ. 2484 
พระบาทสมเด็จพระสีสุวัตถิ์ มุนีวงศ์ เป็นพระราชโอรสองค์รองของ พระบาทสมเด็จพระสีสุวัตถิ์ (นักองสีสุวัตถิ์)กษัตริย์แห่งกัมพูชารัชกาลที่ 110 พระองค์ประสูติแต่พระมารดาคือ นักแม่นางวณ ภายหลังมีพระนามว่า สมเด็จพระวรราชินี (วณ) พระมเหสีที่ได้มีประสูติกาลพระราชบุตรองค์ที่ห้าของพระบาทสมเด็จพระสีสุวัตถิ์ ในสมัยนั้นพระบาทสมเด็จพระนโรดม บรมรามเทวาวตาร พระปิตุลาของพระองค์ทรงปกครองอาณาจักรเขมรอุดง มีเมืองหลวงที่กรุงอุดงมีชัย พระนโรดมเป็นกษัตริย์หุ่นเชิดของอาณานิคมฝรั่งเศส ในปี พ.ศ. 2427 หลังจากที่ฝรั่งเศสพิชิตลาวและยึดครองเวียดนาม กัมพูชากลายเป็นอาณานิคมที่ฝรั่งเศสปกครองโดยตรง จากนั้นพระราชวงศ์ก็ย้ายที่ประทับจากอุดงมีชัยไปยังกรุงพนมเปญซึ่งเป็นราชธานีแห่งใหม่
พระองค์ทรงศึกษาที่โรงเรียนอาณานิคมและโรงเรียนทหารบกที่ซังแม็จซ็อง เมื่อจบการศึกษา ทรงได้รับยศเป็นร้อยตรีสังกัดกองทหารในฝรั่งเศส เสด็จกลับกัมพูชาเมื่อ พ.ศ. 2452 ได้เป็นผู้บัญชาการทหาร ทรงขึ้นครองราชย์เมี่อพ.ศ. 2470
ผลงาน

ผลงานด้านวรรณกรรมของพระองค์คือ เอกสหัสราตรี ทรงประพันธ์เป็นคำกาพย์ มีลักษณะคล้ายนิราศ เพื่อเล่าเรื่องราวที่เสด็จทอดพระเนตรเห็นในต่างประเทศ โดยเฉพาะในดินแดนอาหรับ
พระชายา

ดูเพิ่ม: แพน เรืองนนท์
พระบาทสมเด็จพระสีสุวัตถิ์ มุนีวงศ์ โปรดและพอพระราชหฤทัยที่จะถูกห้อมล้อมด้วยพระชายาและพระสนมจำนวนมากมาย รวมถึงนางรำด้วย โดยพระองค์มีพระสนมที่เป็นนางรำชาวไทยหนึ่งพระองค์ คือ นางสาวแพน เรืองนนท์ ภายหลังถูกตั้งเป็นเจ้าจอมสีสุวัตถิ์ อำไพพงศ์ (Chao Chom Srivasti Amphaibongse)  ต่อมาเธอได้ถูกออกจากราชสำนัก โดยทางกงสุลฝรั่งเศสในไทยได้ออกแถลงการณ์ฉบับที่ 2 ความว่า "กษัตริย์สีสุวัตถิ์ มุนีวงศ์ แห่งกัมพูชา ทรงไม่พอพระพระทัยและปฏิเสธข้อมูลที่คลาดเคลื่อนและไร้สาระจากการให้สัมภาษณ์ของบิดาของนางสาวแพน จึงทรงบัญชาให้ส่งตัวนางสาวแพนกลับกรุงเทพโดยทันที" โดยนางสาวแพนได้กลับมาในวันรุ่งขึ้น และไม่มีโอกาสได้กลับไปยังราชสำนักกัมพูชาอีกเลย
กรณีพิพาทอินโดจีนฝรั่งเศสและการสวรรคต

บทความหลัก: กรณีพิพาทอินโดจีน
หลังจากเกิดเหตุการณ์กรณีพิพาทอินโดจีนถือเป็นคราวที่กัมพูชาเสียดินแดนพระตะบอง, เสียมราฐ และศรีโสภณในปี ค.ศ. 1941 แม้ว่าฝรั่งเศสจะไม่ยอมคืนนครวัดให้แก่ไทยก็ตาม แต่ก็เทียบไม่ได้กับดินแดนขนาดใหญ่ที่สูญเสียไป ด้วยเหตุนี้พระองค์ก็ทรงขัดเคืองและขมขื่นพระหฤทัยเป็นอันมาก ทรงปฏิเสธที่จะพบเจ้าหน้าที่ฝรั่งเศสและไม่รับสั่งภาษาฝรั่งเศสอีกเลย เพราะทรงเห็นว่าฝรั่งเศสไม่สามารถปกป้องดินแดนของพระองค์ไว้ได้ จนกระทั่งทิวงคตในเดือนเมษายนปีเดียวกันนั้น มีนักประวัติศาสตร์ชาวกัมพูชาคนหนึ่งบันทึกเหตุการณ์นี้ไว้ว่า "โดยเจ็บพระทัยกับการแย่งชิงของสยามนี้ พระสุขภาพต้องทรุดโทรมอย่างรวดเร็ว แล้วพระบาทสีสุวัตถิ์มุนีวงศ์เสวยทิวงคต"
แต่ธิบดี บัวคำศรี ให้ความเห็นว่า "ข้อที่ว่าการเสียดินแดนเป็นเหตุให้สมเด็จพระสีสุวัตถิ์ [มุนีวงศ์] ทรงตรมพระทัยถึงแก่สุรคุตนั้นจะจริงเท็จประการใดอาจไม่สำคัญเท่ากับการชี้ให้เห็นว่า ไม่เฉพาะแต่กษัตริย์เท่านั้น ชั้นแต่ไพร่ฟ้าพลเมืองก็ให้ความสำคัญต่อ "ดินแดน" ที่สูญเสียไปอย่างมาก"
ปัญหารัชทายาท

หลังจากพระบาทสมเด็จพระสีสุวัตถิ์ มุนีวงศ์ เสด็จสวรรคตเมื่อปี พ.ศ. 2484 ทางฝรั่งเศสได้คัดเลือกลำดับรัชทายาท 5 พระองค์ คือ สมเด็จกรมพระสีสุวัตถิ์ มุนีเรศ
สมเด็จกรมพระนโรดม สุทธารส นักองเจ้านโรดม สุรามฤต พระองค์มจะ นโรดม นรินทเดช และหม่อมราชวงศ์นโรดม สีหนุ ตามลำดับ
องค์รัชทายาทลำดับแรก คือ กรมพระสีสุวัตถิ์ มุนีเรศ พระราชโอรส ไม่ได้เป็นกษัตริย์สืบต่อมา เนื่องจากวิชีฝรั่งเศส ซึ่งเป็นผู้ปกครองเขมรอยู่ในขณะนั้นคาดว่าพระองค์มีเริ่มมีแนวคิดต่อต้านเจ้าอาณานิคมตามพระราชบิดาในช่วงท้ายพระชนม์ชีพ จึงเป็นสาเหตุให้ฝรั่งเศสไม่มั่นใจในตัว กรมพระสีสุวัตถิ์ มุนีเรศ ที่เป็นพระราชโอรส ส่วนกรมพระนโรดม สุทธารสซึ่งเป็นรัชทายาทลำดับที่สอง พระองค์ทรงวางแผนประกาศเอกราชแต่ฝรั่งเศสทราบเสียก่อน พระองค์จึงถูกตัดสิทธิพระองค์ในการสืบราชสันตติวงศ์ ส่วนนักองเจ้านโรดม สุรามฤตและพระองค์เจ้านโรดม นรินทเดชก็ทรงถูกฝรั่งเศสข้ามลำดับ
ในที่สุดฝรั่งเศสจึงได้คัดเลือกให้ หม่อมราชวงศ์นโรดม สีหนุ ซึ่งเป็นพระนัดดาที่ประสูติจาก พระมหากษัตริยานีสีสุวัตถิ์มุนีวงศ์ กุสุมะนารีรัตน์สิริวัฒนา พระราชธิดาของพระองค์และเป็นเหลนของพระบาทสมเด็จพระนโรดม บรมรามเทวาวตาร ขึ้นครองราชย์แทน เนื่องจากฝรั่งเศสเห็นว่าบังคับบัญชาง่ายกว่า ทำให้การสืบราชสันตติวงศ์กลับไปยังสายของพระบาทสมเด็จพระนโรดม บรมรามเทวาวตาร หรือ นักองราชาวดีอีกครั้งหนึ่ง
พระชายาและพระราชบุตร

สมเด็จพระอัคคมเหสี มหากษัตรี นโรดม กาญจนวิมาน นรลักขณเทวี (​សម្តេចព្រះអគ្គមហេសី​​ មហាក្សត្រី នរោត្តម កាញ្ចនវិមាន នរល័ក្ខណទេវី )
สมเด็จพระเรียมสีสุวัตถิ์ ถาเวตรุงสี นารีวงส์ (​សម្តេចព្រះរៀម​ ស៊ីសុវត្ថិ ថាវេតរុង្ស៊ី នារីវង្ស)
สมเด็จพระมหากษัตริยานี สีสุวัตถิ์ กุสุมะ นารีรัตน์ สิริวัฒนา (​សម្តេច​ព្រះមហាក្សត្រីយានី ស៊ីសុវត្ថិ កុសុមៈ នារីរត្នន៍ សិរី​វឌ្ឍនា)
สมเด็จกรมพระสีสุวัตถิ์ มุนีเร็ต (​សម្តេច​ក្រុម​ព្រះ ស៊ីសុវត្ថិ មុនីរ៉េត)
สมเด็จกรมหลวงสีสุวัตถิ์ มุนีพงส์ (​សម្តេចក្រុមហ្លួង ស៊ីសុវត្ថិ មុនីពង្ស)
หม่อมเจ้าหญิงสีสุวัตถิ์ สีสุดา (​អ្នកអង្គម្ចាស់ក្សត្រីយ៏ ស៊ីសុវត្ថិ ស៊ីសុដា )
พระองค์เจ้าหญิงสีสุวัตถิ์ สุดารังสี (ព្រះអង្គម្ចាស់ក្សត្រីយ៏ ស៊ីសុវត្ថិ សុដារង្សី)
นักนางคึม หู (អ្នកម្នាង គឹម ហូ )
พระองค์เจ้าสีสุวัตถิ์ มุนีชาติ (ព្រះអង្គម្ចាស់ ស៊ីសុវត្ថិ មុនីជាតិ)
คุณพระนางสุวัตถิ์โฉมนรลักข์ (มาฆ) (ឃុនព្រះមែនាង សុវត្ថិឆោមនរលក្ខ័ មាឃ )
พระองค์เจ้าสีสุวัตถิ์ กุสรักส์ (ព្រះអង្គម្ចាស់ ស៊ីសុវត្ថិ កុសរក្ស)
คุณพระนางบุบผานรลักขบวร (เสาขน) (ឃុនព្រះម្នាង បុប្ផានរក្ខ័បវរ សៅខន )
พระองค์เจ้าสีสุวัตถิ์ พงส์ดารัก (ព្រះអង្គម្ចាស់ ស៊ីសុវត្ថិ ពង្សដារ៉ាក់)
คุณพระนางอนงคลักขณา (บาน เย็น) (ឃុនព្រះម្នាង អនង្គលក្ខិណា បាន យ៉េន )
พระองค์เจ้าหญิงสีสุวัตถิ์ วงส์มุนี (ព្រះអង្គម្ចាស់ក្សត្រីយ៏ ស៊ីសុវត្ថិ វង្សមុនី)
คุณพระนางบุบผานรลักข์ (ยิน ตาต) (ឃុន​ព្រះម្នាង​ ​បុប្ផា​នរល័ក្ខ​ យិន តាត )
พระองค์เจ้าสีสุวัตถิ์ มุนีเกสร (ព្រះអង្គម្ចាស់ ស៊ីសុវត្ថិ មុនីកេសន)
พระองค์เจ้าสีสุวัตถิ์ สามานวรพงส์ (ព្រះអង្គម្ចាស់ ស៊ីសុវត្ថិ​ សាមានវរពង្ស)
พระองค์เจ้าสีสุวัตถิ์ วงส์ชีวันต์ (ព្រះអង្គម្ចាស់ ស៊ីសុវត្ថិ វង្សជីវន្ត័)
สมเด็จสีสุวัตถิ์ ชีวันต์มุนีรักส์ (សម្តេច ស៊ីសុវត្ថិ ជីវន្ត័​មុនីរក្ស)
คุณพระนางเกสรมาลี (ณาต) (ឃុនព្រះម្នាង កេសរមាលី ណាត )
พระองค์เจ้าสีสุวัตถิ์ พงสานมุนี (ព្រះអង្គម្ចាស់ក្សត្រីយ៏ ស៊ីសុវត្ថិ ពង្សានមុនី)
พระองค์เจ้าสีสุวัตถิ์ มุนีลักขณา (ព្រះអង្គម្ចាស់ ស៊ីសុវត្ថិ មុនីលក្ខណា)
คุณพระนางนารีเกสร (ยึง เตรียง) (ឃុនព្រះម្នាង នារីកេសរ យឹង ត្រយ៉ង់ )
พระองค์เจ้าหญิงสีสุวัตถิ์ รินทรมุนี (ព្រះអង្គម្ចាស់ក្សត្រីយ៏ ស៊ីសុវត្ថិ រិន្រ្ទមុនី)
พระองค์เจ้าสีสุวัตถิ์ มุนีชีวัน (ព្រះអង្គម្ចាស់ ស៊ីសុវត្ថិ មុនីជីវ័ន្ត)
คุณพระนางนารินทรเกตสร (อุล) (ឃុនព្រះម្នាង នារិន្រ្ទកេតសរ អុល )
พระองค์เจ้าหญิงสีสุวัตถิ์ รัตน์มุนี (ព្រះអង្គម្ចាស់ក្សត្រីយ៏ ស៊ីសុវត្ថិ រត្នន៏មុនី)
คุณพระนางบวรมาลี (พง) (អ្នកម្នាង បវរមាលី ពាង )
พระองค์เจ้าหญิงสีสุวัตถิ์ สามันรักส์ (ព្រះអង្គម្ចាស់ក្សត្រីយ៏ ស៊ីសុវត្ថិ សាម៉ានរក្ស)
คุณพระนางนารีบุบผา (ภาพ) (អ្នកម្នាង នារីបុប្ផា ភាព )
พระองค์เจ้าหญิงสีสุวัตถิ์ สุภาพนารี (ព្រះអង្គម្ចាស់ក្សត្រីយ៏ ស៊ីសុវត្ថិ សុភាពនារី)
นักนางกานีน (អ្នកម្នាង កានីន )
พระองค์เจ้าหญิงสีสุวัตถิ์ พวงมุนี (ព្រះអង្គម្ចាស់ក្សត្រីយ៏ ស៊ីសុវត្ថិ ភួងមុនី)
นักนางฉวีเกสร (สามู) (អ្នកម្នាង ឆវីកេសរ សាមូ )
พระองค์เจ้าหญิงสีสุวัตถิ์ โลมาเกสร (ព្រះអង្គម្ចាស់ក្សត្រីយ៏ ស៊ីសុវត្ថិ លោមាកេសរ)
หม่อมดวงมุนีรักส์ (อุส) (ម៉ម ឌួងមុនីរក្ស អុស )
พระองค์เจ้าสีสุวัตถิ์ ดวงชีวิน (ព្រះអង្គម្ចាស់ ស៊ីសុវត្ថិ ឌួងជីវិន)
พระองค์เจ้าหญิงสีสุวัตถิ์ นารีบูงา (ព្រះអង្គម្ចាស់ក្សត្រីយ៏ ស៊ីសុវត្ថិ នារីបូង៉ា)
พระสีสุวัตถิ์ มุนีวงศ์ ประทับตรงกลางในพระราชพิธีพระบรมศพพระบาทสมเด็จพระสีสุวัตถิ์
ซันเซคาวาอี้!

"ซันเซคาวาอี้!" (ญี่ปุ่น: 賛成カワイイ!; โรมาจิ: Sansei Kawaii!) เป็นซิงเกิลลำดับที่ 13 โดยเอสเคอีโฟร์ตีเอต เปิดตัวเมื่อวันที่ 20 พฤศจิกายน พ.ศ. 2556
รายชื่อเพลง > ไทป์ A

| ลำดับ | ชื่อเพลง | ยูนิต | ยาว |
| --- | --- | --- | --- |
| 1. | "Sansei Kawaii!" (賛成カワイイ！) |   |   |
| 2. | "Koko de Ippatsu" (ここで一発) | Dasu & Tsuma |   |
| 3. | "Michi wa Naze Tsuzuku no ka?" (道は なぜ続くのか？) | Aichi Toyota Senbatsu |   |
| 4. | "Zutto Zutto Saki no Kyou" (ずっとずっと先の今日) | Selection 18 |   |
| 5. | "Sansei Kawaii! (Off vocal)" |   |   |
| 6. | "Koko de Ippatsu (Off vocal)" |   |   |
| 7. | "Michi wa Naze Tsuzuku no ka? (Off vocal)" |   |   |
| 8. | "Zutto Zutto Saki no Kyou (Off vocal)" |   |   |
| ลำดับ | ชื่อเพลง | ยาว |
| --- | --- | --- |
| 1. | "Sansei Kawaii! (Music Video)" |   |
| 2. | "Koko de Ippatsu (Music Video)" |   |
| 3. | "Bonus I" |   |
รายชื่อเพลง > ไทป์ B

| ลำดับ | ชื่อเพลง | ยูนิต | ยาว |
| --- | --- | --- | --- |
| 1. | "Sansei Kawaii!" (賛成カワイイ！) |   |   |
| 2. | "Itsunomanika, Yowaimonoijime" (いつのまにか、弱い者いじめ) | Selection 8 |   |
| 3. | "Michi wa Naze Tsuzuku no ka?" (道は なぜ続くのか？) | Aichi Toyota Senbatsu |   |
| 4. | "Zutto Zutto Saki no Kyou" (ずっとずっと先の今日) | Selection 18 |   |
| 5. | "Sansei Kawaii! (Off vocal)" |   |   |
| 6. | "Itsunomanika, Yowaimonoijime (Off vocal)" |   |   |
| 7. | "Michi wa Naze Tsuzuku no ka? (Off vocal)" |   |   |
| 8. | "Zutto Zutto Saki no Kyou (Off vocal)" |   |   |
| ลำดับ | ชื่อเพลง | ยาว |
| --- | --- | --- |
| 1. | "Sansei Kawaii! (Music Video)" |   |
| 2. | "Itsunomanika, Yowaimonoijime (Music Video)" |   |
| 3. | "Bonus II" |   |
รายชื่อเพลง > ไทป์ C

| ลำดับ | ชื่อเพลง | ยูนิต | ยาว |
| --- | --- | --- | --- |
| 1. | "Sansei Kawaii!" (賛成カワイイ！) |   |   |
| 2. | "Canaria Syndrome" (カナリアシンドローム) | Shirogumi |   |
| 3. | "Michi wa Naze Tsuzuku no ka?" (道は なぜ続くのか？) | Aichi Toyota Senbatsu |   |
| 4. | "Zutto Zutto Saki no Kyou" (ずっとずっと先の今日) | Selection 18 |   |
| 5. | "Sansei Kawaii! (Off vocal)" |   |   |
| 6. | "Canaria Syndrome (Off vocal)" |   |   |
| 7. | "Michi wa Naze Tsuzuku no ka? (Off vocal)" |   |   |
| 8. | "Zutto Zutto Saki no Kyou (Off vocal)" |   |   |
| ลำดับ | ชื่อเพลง | ยาว |
| --- | --- | --- |
| 1. | "Sansei Kawaii! (Music Video)" |   |
| 2. | "Canaria Syndrome (Music Video)" |   |
| 3. | "Bonus III" |   |
รายชื่อเพลง > ไทป์ D

| ลำดับ | ชื่อเพลง | ยูนิต | ยาว |
| --- | --- | --- | --- |
| 1. | "Sansei Kawaii!" (賛成カワイイ！) |   |   |
| 2. | "Zakuro no Miwa Yuutsu ga Nantsubu Tsumatte Iru?" (石榴の実は憂鬱が何粒詰まっている?) | Akagumi |   |
| 3. | "Michi wa Naze Tsuzuku no ka?" (道は なぜ続くのか？) | Aichi Toyota Senbatsu |   |
| 4. | "Zutto Zutto Saki no Kyou" (ずっとずっと先の今日) | Selection 18 |   |
| 5. | "Sansei Kawaii! (Off vocal)" |   |   |
| 6. | "Zakuro no Miwa Yuutsu ga Nantsubu Tsumatte Iru? (Off vocal)" |   |   |
| 7. | "Michi wa Naze Tsuzuku no ka? (Off vocal)" |   |   |
| 8. | "Zutto Zutto Saki no Kyou (Off vocal)" |   |   |
| ลำดับ | ชื่อเพลง | ยาว |
| --- | --- | --- |
| 1. | "Sansei Kawaii! (Music Video)" |   |
| 2. | "Zakuro no Miwa Yuutsu ga Nantsubu Tsumatte Iru? (Music Video)" |   |
| 3. | "Bonus IV" |   |
รายชื่อเพลง > ฉบับโรงละคร

| ลำดับ | ชื่อเพลง | ยูนิต | ยาว |
| --- | --- | --- | --- |
| 1. | "Sansei Kawaii!" (賛成カワイイ！) |   |   |
| 2. | "Michi wa Naze Tsuzuku no ka?" (道は なぜ続くのか？) | Aichi Toyota Senbatsu |   |
| 3. | "Zutto Zutto Saki no Kyou" (ずっとずっと先の今日) | Selection 18 |   |
| 4. | "SKE48 13th Single Medley" |   |   |
| 5. | "Sansei Kawaii! (Off vocal)" |   |   |
| 6. | "Michi wa Naze Tsuzuku no ka? (Off vocal)" |   |   |
| 7. | "Zutto Zutto Saki no Kyou (Off vocal)" |   |   |
ชาร์ต

| ชาร์ต (2557) | อันดับ สูงสุด |
| --- | --- |
Oricon Daily Singles Chart: 1
Oricon Weekly Singles Chart: 1
Billboard Japan Hot 100: 1
ฉบับซีจีเอ็มโฟร์ตีเอต

"เธออะ Kawaii!" เป็นซิงเกิลที่ 6 ของซีจีเอ็มโฟร์ตีเอต โดยประกาศเปิดตัวเมื่อวันที่ 25 มีนาคม พ.ศ. 2566 ในงาน BNK48 "Iiwake Maybe" & CGM48 "2565" Handshake Event และได้มีการเปิดตัวเพลงอย่างเป็นทางการครั้งแรกในงาน CGM48 6th Single Sansei Kawaii! Performance เมื่อวันที่ 12 เมษายน พ.ศ. 2566 ณ สวนสาธารณะหนองบวกหาด
ฉบับซีจีเอ็มโฟร์ตีเอต > รายชื่อเพลง

| ลำดับ | ชื่อเพลง | ทำนอง | คำร้องภาษาไทย | ยาว |
| --- | --- | --- | --- | --- |
| 1. | "เธออะ Kawaii!" (เวอร์ชันคัฟเวอร์ของ "SKE48 - Sansei Kawaii!") |   | ประภพ ชมถาวร |   |
| 2. | "ซิ่งให้สุด...หยุดที่เธอ" (เวอร์ชันคัฟเวอร์ของ "AKB48 - Hotei Sokudo to Yuuetsukan") |   | รังสรรค์ ปัญญาใจ |   |
| 3. | "จะไม่หนีจากความฝัน" (เวอร์ชันคัฟเวอร์ของ "NMB48 - Yume wa Nigenai") | ซายากะ ยามาโมโตะ | กฤษติกร พรสาธิต |   |
| 4. | "เธออะ Kawaii! (off vocal ver.)" |   |   |   |
| 5. | "ซิ่งให้สุด...หยุดที่เธอ (off vocal ver.)" |   |   |   |
| 6. | "จะไม่หนีจากความฝัน (off vocal ver.)" |   |   |   |
ฉบับซีจีเอ็มโฟร์ตีเอต > สมาชิก

หมายเหตุ: รายชื่อดังต่อไปนี้คือสมาชิกที่ร่วมแสดงในแต่ละเพลง สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้น ๆ (สถานะทีม ณ วันวางจำหน่ายซิงเกิล)
ฉบับซีจีเอ็มโฟร์ตีเอต > สมาชิก > เธออะ Kawaii!

ขับร้องและแสดงโดยสมาชิก 16 คน ประกอบด้วย
ทีมซี : นภัสนันท์ ธรรมบัวชา, ปุณยวีร์ จึงเจริญ, กชพร ลีละทีป, ปัณฑิตา คูณทวี, มานิตา จันทร์ฉาย, วิทิตา สระศรีสม, มาณิฌา เอี่ยมดิลกวงศ์, พิชญาภา สุปัญญา, พรวารินทร์ วงศ์ตระกูลกิจ, วัชรี ด่านผาสุกกุล, สิตา ธีรเดชสกุล
เค็งคิวเซย์ : อรัญญา แก้วมาลัย, พิมพ์ลภัส สุวรรณน้อย, รพีพรรณ แช่มเจริญ, เพ็ญพิชญา บุญเสนอ, พิชชาพร วัฒนาทองทิน
ฉบับซีจีเอ็มโฟร์ตีเอต > สมาชิก > ซิ่งให้สุด...หยุดที่เธอ

ขับร้องและแสดงโดยสมาชิก 16 คน ประกอบด้วย
ทีมซี : นภัสนันท์ ธรรมบัวชา, ปุณยวีร์ จึงเจริญ, กชพร ลีละทีป, ปัณฑิตา คูณทวี, มานิตา จันทร์ฉาย, วิทิตา สระศรีสม, มาณิฌา เอี่ยมดิลกวงศ์, พิชญาภา สุปัญญา, พรวารินทร์ วงศ์ตระกูลกิจ, วัชรี ด่านผาสุกกุล, สิตา ธีรเดชสกุล
เค็งคิวเซย์ : อรัญญา แก้วมาลัย, พิมพ์ลภัส สุวรรณน้อย, รพีพรรณ แช่มเจริญ, เพ็ญพิชญา บุญเสนอ, พิชชาพร วัฒนาทองทิน
ฉบับซีจีเอ็มโฟร์ตีเอต > สมาชิก > จะไม่หนีจากความฝัน

ขับร้องและแสดงโดยสมาชิก 7 คน ประกอบด้วย
เค็งคิวเซย์ : ศศิชา วงศ์วัฒนอนันต์, มัญชุภา มูลกลาง, อรัญญา แก้วมาลัย, พิมพ์ลภัส สุวรรณน้อย, เพ็ญพิชญา บุญเสนอ, ศุภัชญา คำเงิน, พิชชาพร วัฒนาทองทิน
ประวัติศาสตร์บรูไน

ประวัติศาสตร์บรูไน สุลต่านแห่งบรูไนทรงสร้างจักรวรรดิบรูไนตั้งแต่คริสต์ศตวรรษที่ 14 ถึงคริสต์ศตวรรษที่ 16 ปกครองตั้งแต่ทางตอนเหนือของเกาะบอร์เนียวและทางตอนใต้ของฟิลิปปินส์ ต่อมามีสงครามกับสเปนสั้น ๆ ทำให้บรูไนเริ่มอ่อนกำลังลง จนบรูไนเสียดินแดนซาราวักให้กับรายาผิวขาว จนกระทั่งต้องยอมอยู่ภายใต้การปกครองของอังกฤษ จนบรูไนได้รับเอกราชเมื่อวันที่ 1 มกราคม พ.ศ. 2527
ก่อนมีสุลต่าน

ข้อมูลทางประวัติศาสตร์ของบรูไนก่อนการมาถึงของเฟอร์ดินานด์ มาเจลลันนั้นอาศัยข้อมูลจากเอกสารจีนเป็นสำคัญ นักประวัติศาสตร์เชื่อว่ามีรัฐในดินแดนนี้มาก่อนจักรวรรดิบรูไน รัฐที่เป็นไปได้ เช่น วิชยปุระทางตะวันตกเฉียงเหนือของบอร์เนียว และอาจเป็นรัฐหนึ่งของจักรวรรดิศรีวิชัย อีกรัฐหนึ่งที่เป็นไปได้คือโปนี ในพุทธศตวรรษที่ 15 โปนีได้ติดต่อกับจีนในสมัยราชวงศ์ซ้อง ต่อมา ในพุทธศตวรรษที่ 19 โปนีตกต่ำลงและกลายเป็นส่วนหนึ่งของจักรวรรดิมัชปาหิตของชวา หนังสือนครา เกรตากามาเขียนโดยปราปันจาเมื่อ พ.ศ. 1908 ได้กล่าวว่าบรูไนเป็นรัฐบริวารของมัชปาหิต แต่ก็ไม่มีหลักฐานมากกไปกว่าความสัมพันธ์เชิงสัญลักษณ์และบรรณาการรายปีซึ่งเป็นถั่วเขียวและปาล์ม ในสมัยราชวงศ์หมิงได้เรียกร้องบรรณาการจากโปนีใน พ.ศ. 1913 ต่อมา ผู้ปกครองโปนี มานาจิห์ เชียนา ได้เดินทางไปยังนานกิง เมืองหลวงของราชวงศ์หมิงใน พ.ศ. 1951 และเสียชีวิตที่นั่น
ใน พ.ศ. 1967 จักรพรรดิจีนยุติการเดินเรือของกองเรือมหาสมบัติทำให้ความสัมพันธ์กับโปนีสิ้นสุดลง หลักฐานในสมัยราชวงศ์ซ้องกล่าวว่าโปนีเป็นรัฐที่ได้รับอิทธิพลจากศาสนาฮินดูอย่างมาก ผ่านทางชวาและสุมาตรา แต่ไม่ได้รับมาโดยตรงจากอินเดีย การเขียนใช้อักษรแบบฮินดู แต่ก็ได้รับอิทธิพลจากจีน เนื่องจากพบเหรียญของจีนอายุราวพุทธศตวรรษที่ 12 ตามชายฝั่งของบรูไน
การตั้งถิ่นฐานของคนจีนในบรูไน

การตั้งถิ่นของชาวจีนนั้นมีในสมัยจักรพรรดิหงอู่ โดยผู้แทนไปยังอินโดนีเซีย แล้วให้บรูไนจ่ายส่วยให้กับจีน 30 ปีต่อมาจีนได้ขยายอิทธิพลไปทางตะวันออกของบรูไนและได้สร้างหมู่บ้านของชาวจีนขึ้น ในปี ค.ศ. 1402 หลังการสิ้นพระชนม์ของสุลต่านมูฮัมหมัด ชาห์ ลูกชายเขาได้เป็นผู้สำเร็จราชการ หลังการสิ้นพระชนม์ของสุลต่านฮาซันจิตได้สิ้นพระชนม์ลงจนเกิดการชิงราชบัลลังก์ของบรูไน องค์ซำปิงที่เป็นทูตจีนประจำบรูไนรวมอำนาจอีกครั้ง ต่อมาเข้าได้กลับไปยังจีนและกองทัพของเขา ก่อนเสียชีวิตที่นานกิง ภรรยาของเขาเสียชีวิตที่บรูไน ปัจจุบันนี้องซำปิงยังเป็นบรรพบุรุษของชาวบรูไน และเป็นต้นกำเนิดของราชวงศ์บรูไน สุสานของเขาถูกคุ้มครองโดยรัฐบาลบรูไน บุคคลที่รู้เรื่องขององค์ซำปิงดีสุดคือ รายาแห่งซูลูเมื่อเขามาบรูไนเขารู้ว่าได้รับคำสั่งให้มาเก็บเพชรพลอยในรัฐซาบะฮ์ ตามบันทึกองค์ซำปิงไม่ได้เป็นสุลต่านแต่ลูกสาวเขาได้แต่งงานกับสุลต่านและเขาเป็นสุลต่านพ่อตามกฎหมาย
การเข้ามาของศาสนาอิสลามและยุคทอง

ในช่วงพุทธศตวรรษที่ 20 โปนีได้มีความสัมพันธ์ที่ใกล้ชิดกับอาณาจักรของชาวมุสลิมคือมะละกา และน่าจะเป็นจุดเริ่มต้นของการปกครองในปัจจุบัน ในชะอีรอาวังเซอมวนกล่าวว่าสุลต่านบรูไนใปัจจุบันเดิมเป็นเดวา เออมัส กายางัน ที่ลงมาในโลกรูปของไข่ เมื่อแตกออกได้กลายเป็นเด็กมากมาย และเด็กคนหนึ่งได้รัยอิสลามทำให้ได้ได้เป็นสุลต่านองค์แรก สุลต่านองค์ที่ 2 เป็นคนจีนหรือมีมเหสีเป็นคนจีน สุลต่านองค์ที่ 3 เป็นชาวอาหรับซึ่งในเอเชียตะวันออกเฉียงใต้ถือว่าเป็นเชื้อสายของนบีมูฮัมหมัด
สุลต่านบรูไนได้ขยายอำนาจออกไปกว้างขวาง ปัจจัยหนึ่งคือการที่มะละกาถูกโปรตุเกสยึดครองใน พ.ศ. 2054 ทำให้บรูไนกลายเป็นเมืองท่าที่สำคัญของมุสลิม บรูไนปกครองด้วยระบบสุลต่านที่มีสุลต่านอยู่ในระดับบนสุดแต่มีอำนาจจำกัดโดยมีสภาของเจ้าชายควบคุม ในยุคของสุลต่านโบลเกียห์จัดว่าเป็นยุคทองของบรูไน โดยได้ขยายอำนาจครอบคลุมพื้นที่ชายฝั่งของซาราวักและซาบะฮ์ หมู่เกาะซูลูและเกาะทางตะวันตกเฉียงเหนือของบอร์เนียว อิทธิพลของสุลต่านแผ่ไปถึงทางเหนือของฟิลิปปินส์โดยสร้างอาณานิคมในอ่าวมะนิลา ใน พ.ศ. 2064 ปีสุดท้ายในสมัยสุลต่านโบลเกียห์ เฟอร์ดินาน แมกเจลเลน นักเดินทางชาวยุโรปคนแรกได้เดินทางมาถึงบรูไนและได้ชื่นชมความงามของเมืองไว้มากมาย ในสมัยนั้นมี 25,000 ครอบครัวอาศัยอยู่ในบ้านไม้ที่สร้างบนเสาเหนือน้ำปัจจุบันชื่อกับปงเอเยอร์ พระราชวังถูกล้อมด้วยกำแพงอิฐป้องกันด้วยทองเหลืองและปืนใหญ่เป็นจำนวนมาก
ความสัมพันธ์กับยุโรป

ความสัมพันธ์ระหว่างบรูไนกับมหาอำนาจยุโรปมีความแตกต่างกันไป ประเทศแรกในยุโรปที่ให้ความสำคัญกับบรูไนคือโปรตุเกส ซึ่งเคยเข้ามามีอิทธิพลทางการค้า แต่มีความเกี่ยวข้องกันน้อยมาก โปรตุเกสยังสังเกตว่าสุลต่านมีส่วนร่วมต่อเศรษฐกิจของลิกอร์(นครศรีธรรมราช)ในปัจจุบันและสยาม ด้านความสัมพันธ์กับสเปนนั้นไม่ค่อยเป็นมิตร บรูไนและสเปนมีการกระทบกระทั่งกันทางเรือตั้งแต่ พ.ศ. 2108 และใน พ.ศ. 2114 สเปนประสบความสำเร็จในการยึดมะนิลาไปจากบรูไน บรูไนพยายามเข้ายึดดินแดนคืนแต่ล้มเหลว ต่อมาใน พ.ศ. 2121 สเปนยึดครองหมู่เกาะซูลูและเข้าโจมตีบรูไนเพื่อให้สุลต่านสละอำนาจในฟิลิปปินส์และยอมให้มิชชันนารีเข้ามาเผยแผ่ศาสนาในบรูไน การสู้รบเริ่มขึ้นเมื่อ 26 มิถุนายน พ.ศ. 2121 เป็นเวลา 72 วันผลปรากฏว่าซูลูได้เป็นเอกราช ส่วนบรูไนเสียเกาะลูซอนในฟิลิปปินส์ไป
หลังจากสุลต่านฮัสซันสิ้นพระชนม์ อำนาจของบรูไนตกต่ำลง มีการสู้รบกันเองภายในและการเข้ามาล่าอาณานิคมของตะวันตก ต่อมา ใน พ.ศ. 2382 เจมส์ บรู๊ก นักเดินทางชาวอังกฤษเดินทางมาถึงบอร์เนียวและได้สนับสนุนกลุ่มที่กบฏต่อสุลต่าน บรูไนได้แพ้เจมส์ บรู๊ก จนกระทั่งต้องยอมรับสิทธิปกครองตนเองของซาราวัก โดยบรูกได้เป็นรายาผิวขาวในซาราวัก และได้พยายามขยายอำนาจเข้ามมายึดครองดินแดนของบรูไน ต่อมา ใน พ.ศ. 2386 เกิดความขัดแย้งโดยเปิดเผยระหว่างบรูกส์กับสุลต่าน ซึ่งบรูกส์เป็นฝ่ายชนะ สุลต่านยอมรับเอกราชของซาราวัก ต่อมา ในพ.ศ. 2389 อังกฤษได้ยกทัพมาโจมตีบรูไน สุลต่านซาลาฟุดดินที่ 2 ยอมลงนามสนธิสัญญาสันติภาพเพื่อสงบศึกกับอังกฤษ แต่ต้องยกลาบวนให้กับอังกฤษในปีเดียวกัน  ตอนแรกนั้นอังกฤษเช่าซาราวักแต่ต่อมาบรูไนกลับเสียซาราวักให้ ต่อมาบรูไนยอมเป็นรัฐในอารักขาของอังกฤษ ก่อนไดัรับเอกราชในวันที่1 มกราคม พ.ศ. 2527
หลวงปู่ทวด

| สมเด็จพระราชมุนี  สามีรามคุณูปมาจารย์ (ปู สามีราโม) |
| --- | --- |

ชื่ออื่น: หลวงพ่อทวดเหยียบน้ำทะเลจืด,  สมเด็จเจ้าพะโคะ
ส่วนบุคคล
เกิด: 3 มีนาคม พ.ศ  2125 สงขลา สยาม (100 ปี)
มรณภาพ: 6 มีนาคม พ.ศ. 2225  ไทรบุรี มาเลเชีย
ตำแหน่งชั้นสูง
ที่อยู่: วัดพะโคะ, วัดช้างให้ สงขลา, ปัตตานี
อุปสมบท: พ.ศ. 2145
พรรษา: 80
ตำแหน่ง: อดีตเจ้าอาวาสวัดช้างให้
สมเด็จพระราชมุนีสามีรามคุณูปมาจารย์ (สมเด็จเจ้าพะโคะ, หลวงปู่ทวดเหยียบน้ำทะเลจืด หลวงปู่ทวดวัดช้างให้, ท่านองค์ดำ, ท่านลังกา)  เป็นพระมหาเถระผู้ทรงอภิญญาที่รู้จักกันดีในประเทศไทย ประวัติที่พิมพ์เผยแพร่กล่าวว่าท่านเป็นพระเกจิอาจารย์รูปสำคัญในสมัยกรุงศรีอยุธยา ผู้ที่ศรัทธาในหลวงปู่ทวดเชื่อกันว่าพระเครื่องที่สร้างเนื่องด้วยท่านจะมีอานุภาพสิ่งศักดิ์สิทธิ์คุ้มครองผู้มีพระเครื่องหลวงปู่ทวดในครอบครอง
ปัจจุบันหลวงปู่ทวดถือได้ว่าเป็นพระเกจิอาจารย์ผู้ทรงอภิญญาในประเทศไทยที่มีผู้ศรัทธาจำนวนมาก เป็นรูปสำคัญ 1 ใน 2 มหาเกจิอาจารย์ของเมืองไทย คู่กับ สมเด็จพระพุฒาจารย์ (โต พฺรหฺมรํสี) (หลวงปู่โต) ซึ่งเป็นพระที่มีผู้เคารพ บูชานับถือทั่วประเทศ
มรณภาพ

เมื่อวันที่ 6 มีนาคม พ.ศ. 2225 ท่านได้มรณภาพลงเมื่ออายุกาลครบ 100 ปี ที่ "เมืองไทรบุรี" ซึ่งเดิมเคยเป็นหัวเมืองทางใต้ของไทย แต่ตกเป็นของอังกฤษตามสนธิสัญญาที่ทำกันเมื่อปี พ.ศ. 2451 พร้อม ๆ กับอีก 3 หัวเมือง รวมเป็น 4 หัวเมือง คือ ไทรบุรี กลันตัน ตรังกานู และปะลิส ต่อมาคือหัวเมืองและรัฐทางตอนเหนือของประเทศมาเลเซีย
พระสุมังคลสัมพุทธเจ้า

| พระสุมังคลสัมพุทธเจ้า> ข้อมูล |
| --- | --- |
องค์ก่อนหน้า พระติสสสัมพุทธเจ้า
 สถานีย่อยพระพุทธศาสนา
พระสุมังคลสัมมาสัมพุทธเจ้าปรากฏในเรื่อง อนาคตวงศ์ ครั้นเมื่อศาสนาของพระติสสะสัมมาสัมพุทธเจ้าเสื่อมในมัณฑกัปป์เดียวกันนี้จะมีพระพุทธเจ้า องค์ถัดไป ชื่อว่า พระสุมังคลสัมมาสัมพุทธเจ้า โดยพระโพธิสัตว์ในสมัยของพระโคตมพุทธเจ้าได้เสวยพระชาติเป็น ช้างปาลิไลยกะ
พระลักษณะ

พระสุมังคลสัมพุทธเจ้ามีพระวรกายสูง 60 ศอก   มีพระชนมายุ 1 แสน   พระพุทธรัศมีรุ่งเรืองสว่าง เป็นสีทองงดงาม  มีไม้กากะทิงเป็นศรีมหาโพธิ  บังเกิดมีไม้กัลปพฤกษ์ต้นหนึ่ง ห้อยย้อยไปด้วยสิ่งของเครื่องประดับ ด้วยพระพุทธานุภาพ
มนุษย์ทั้งหลายในศาสนาของพระองค์ ไม่ต้องประกอบอาชีพ  อาศัยต้นกัลปพฤกษ์นั้น เลี้ยงชีวิตตน มนุษย์ทั้งหลายมีความแต่ความสุขสบาย  ขวนขวายแต่การเล่นเต้นรำแต่งตัวอยู่เป็นนิจ เสมอเหมือนเทวดา ซึ่งได้ทิพยสมบัติในสวรรค์
นิ้วกลม

| สราวุธ เฮ้งสวัสดิ์ |
| --- | --- |
เกิด: 15 ตุลาคม พ.ศ. 2521 (46 ปี) โรงพยาบาลหัวเฉียว กรุงเทพมหานคร ประเทศไทย
นามปากกา: นิ้วกลม
อาชีพ: นักเขียน ครีเอทีฟโฆษณา พิธีกร
สัญชาติ: ไทย
การศึกษา: ปริญญาตรี
จบจาก: คณะสถาปัตยกรรมศาสตร์ จุฬาลงกรณ์มหาวิทยาลัย
แนว: ท่องเที่ยว , สารคดี , แรงบันดาลใจ , พัฒนาตนเอง
ผลงานที่สำคัญ: โตเกียวไม่มีขา (พ.ศ. 2547)
ช่วงปีที่ทำงาน: พ.ศ. 2547 – ปัจจุบัน​
คู่สมรส: สาธิดา กฤชเทียมเมฆ (ชิงชิง)​ พ.ศ. 2558​
เว็บไซต์
http://www.facebook.com/roundfinger.BOOK
สราวุธ เฮ้งสวัสดิ์ ชื่อเล่น เอ๋ หรือเป็นที่รู้จักในนามปากกาว่า นิ้วกลม (เกิด 15 ตุลาคม พ.ศ. 2521) เป็นครีเอทีฟโฆษณา ผู้กำกับโฆษณา นักเขียน พิธีกรชาวไทย
ชื่อนิ้วกลม เริ่มจากตอนที่เขียนเริ่มใช้อินเทอร์เน็ต ในเว็บบอร์ดคณะ ที่เขามักชอบเข้าไปตั้งกระทู้เห็นคนอื่นมีนามจอ (นามปากกาที่ใช้ในจอคอมพิวเตอร์) อย่าง “ตัวกลม” จึงเริ่มมองดูนิ้วตัวเอง แล้วตั้งนามจอว่า "นิ้วกลม" และจึงใช้นามปากกานี้มาอย่างต่อเนื่อง